Angelina Sondakh
Angelina Patricia Pingkan Sondakh () utawi misuwur kanthi asma Angelina Sondakh inggih punika Puteri Indonésia 2001 saking Sulawesi Utara. Ing Pemilu 2004, Angelina kasil kapilih dados DPR Républik Indonésia saking Parté Dhémokrat.
Angelina dipunanggep minangka priyantun èstri ingkang jenius lan milih jagad 'pulitik' minangka 'ladang' aktualisasinipun. Punika bénten kaliyan Puteri Indonésia saderengipun ingkang milih jagad akting lan musik.
Sesarengan kaliyan Angelina Sondakh, bintang sinétron Adjie Massaid ugi kasil dados anggota DPR-RI kanthi parte ingkang sami. Angelina Sondakh lan Adjie Massaid lajeng palakrami.

Angelina dados Duta Orang Utan, Duta Lembaga Ilmu Pengetahuan Indonésia (LIPI) lan Duta Bathik. Kiprahipun Angie ing jagad pulitik dados mantep sasampunipun dipunlantik ing sasi November 2008 minangka pengurus KNPI periode 2008-2011. Angie njabat minangka Ketua Babagan Pemberdayaan Perempuan. Angie ugi nyalonaken malih minangka caleg kanggé Pemilu 2009. Wonten ing pungkasanipun taun 2008 Angelina mlebet Agami Islam.

Pendidikan 
 Universitas Indonésia, Fak Ilmu Sosial & Ilmu Pulitik Program Dhoktoral (taksih dipunudi)
 Universitas Indonésia, S-2 Manajemen Komunikasi Pulitik – taun 2009
 Unika Atmajaya, Fak. Ékonomi Manajemen – lulus taun 1999
 SMUN 2, Manado – lulus taun 1995
 Armidale Public High School, Australia – Year 11 (1994)
 Presbyterian Ladies College, Sidney – Year 9-10 (1992-1993)
 SMP Katolik Pax Christi, Manado – lulus taun 1992
 SD Laboratorium IKIP, Manado – lulus taun 1989

Pagesanganipun 
Tanggal 29 April 2009 Angelina palakrami kaliyan Adjie. Saking palakrami punika pikantuk putra ingkang dipunparingi nama Keanu Jabaar Massaid ingkang dipunlairaken kanthi caesar kanthi abot bayi 3,92 kg lan panjang bayi 55 cm.

Kajiret Korupsi 
Panjenenganipun kajiret kasus pradhuga suap Proyek Wisma Atlet ingkang mbekta nama bendhahara Parte Dhémokrat Muhammad Nazaruddin. Angelina sampun resmi nyandhang status tersangka.

Cathetan suku

Pranala njawi 
 Blog Angelina Sondakh

Artikel mawa basa krama
Pemenang Puteri Indonésia
Anggota DPR 2009-2014
Anggota DPR 2004-2009
Selebriti-Politisi Indonésia
Tokoh Parté Dhémokrat (Indonésia)
Tokoh Minahasa
Angelina